Horní Třešňovec

Municipo Horní Třešňovec situas en Ĉeĥio, regiono Pardubice, distrikto Ústí nad Orlicí, senpere ligas al Dolní Třešňovec, kiu estas la norda municipa parto de urbo Lanškroun. Vivas ĉi tie  ().

 Historio 
Koloniigo de la regiono Lanškroun okazis ĉefe en la tria kvarono de 13-a jarcento surbaze de komisioj de reĝo Přemysl Otakar la 2-a. Nomo de la vilaĝo Třešňovec, tiam nomata Jansdorf, rememoras koloniigiston, komisiitan de la reĝo per koloniigo de ĝi. La unua historia mencio pri Třešňovec estas el la jaro 1304, kiam reĝo Venceslao la 2-a donacis ĝin al nova monaĥejo en Zbraslav. Kiam estis fondita episkopejo en Litomyšl, ŝanĝis kun ĝi, en la jaro 1358, la monaĥejo Zbraslav vilaĝojn en regionoj Lanškroun kaj Lanšperk, inkluzive de Třešňovec, kontraŭ bienegoj pli proksimaj al Prago kaj Třešňovec poste estis administrata de aŭgustenana monaĥejo en Lanškroun. Dum husanaj militoj episkopejo Litomyšl estis neniigita kaj ĝia havaĵo transiĝis al laika nobelaro. De la dua duono de 15-a jarcento ĝis fino de patrimonia reĝimo Třešňovec estis parto de la sinjorejo Lanškroun. Nur komence de la 16-a jarcento oni komencis en Třešňovec distingi supran kaj malsupran partojn - Horní kaj Dolní Třešňovec. Post batalo sur Blanka monto la sinjorejon akiris familiaro Lichtenštejn.
En pasinteco estis Horní Třešňovec, (germane Ober Johnsdorf) lingve miksita. En tridekaj jaroj de 20-a jarcento estis kvociento de ĉeĥoj pli ol triono. Horní Třešňovec situis sur lingva dislimo, supra parto de ĝi kaj domaroj Sebranice kaj Matějkov estis pli ĉeĥa, la malsupra parto pli germana. Tamen en la jaro 1938 tuta vilaĝo falis en germanan sudetan ĵupon. Post la dua mondmilito la germana loĝantaro estis ellandigita kaj en la vilaĝon venis ĉeĥaj koloniistoj.

 Loĝantaro 

 Memorindaĵoj 

 Kirko 
Malgranda novrenesanca preĝejo de Ĉieleniro de Sankta Maria devenas el la jaroj 1869-1870.

 Evangeliana preĝejo 
Evangeliana preĝejo estas el la jaroj 1953-1954.

 Statuaro 
Sabloŝtona statuaro Kalvario troviĝas antaŭ la n-ro 213 en malsupra parto de la vilaĝo. Ĝi estas datita 1812.

 Gastejo 
Ĉe la ŝoseo al Lanškroun troviĝas gastejo n-ro 60 el la fino de 18-a jarcento, Ĝi estas teretaĝa kun fronto membrigita per lizenoj kaj kun duoncirkla portaleto en la akso.

 Fajrobrigada domo 

 Popola arĥitekturo 
Elstaraj objektoj de vilaĝa popola arĥitekturo estas bienoj n-ro 105 kaj 102 kun konservitaj grenejoj.

 Turismo 
Trans Horní Třešňovec gvidas blua turisma pado kaj bicikla vojo n-ro 4223 al Mariánská Hora super Horní Čermná. Tie estas grava disvojo: la ruĝa pado gvidas al Jablonné nad Orlicí aŭ al Česká Třebová kaj la flava al burgo Lanšperk aŭ al Zábřeh.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Suborlica montetaro